**Møteutskrift av møte i Halsa menighetsråd**

# **Tid:** 13.oktober 2022, kl 17.30

# **Sted:** Kirkekontoret, Halsa

# **Tilstede:** Rolv Olsen, Beathe Iren Tømmerberg, Marie Aag Storjord, Inger-Marie Tärneberg, Willy Kildal

#

**Meldt forfall:** Kjell-Petter Storvik, Britt Solveig Bakklund, Agnes Merete Solhaug, to vararepresentanter Cecilie Hegge og Åshild Nordvang ble innkalt, men ingen kunne komme. Ken Henry Solhaug skulle komme inn og informere om parkeringen utenfor kirken, men kom ikke til møtet.

**Saker til behandling:**

**Sak 43/22 Godkjenning av innkalling og saksliste**

 Forslag til vedtak: Innkalling og saksliste godkjennes

 *Vedtak: Innkalling og saksliste godkjennes*

**Sak 44/22 Godkjenning av protokoll fra 22.september 2022**

Forslag til vedtak: Protokoll fra 22.september 2022 godkjennes

*Vedtak: Protokoll fra 22.september 2022 godkjennes med et par kommentarer– sak 40/22: det passet ikke med gudstjeneste på Åmnes førstkommende søndag, så da utgår den helt. Sak 42/22: punkt 4 – Rolv har snakket med Ann Olaug om korpset kan delta ved gudstjenester, men har ikke fått svar i forhold til juleaften. Punkt 5 – Willy har snakket med kirkekontoret om utebelysning, og det skal gå å ordne.*

**Sak 45/22 Oppsummering etter bispevisitasen**

Rolv orienterer: Gjennomføringen gikk bra, og de besøkende var fornøyde. Oppsummering ligger på nettet og i neste Menighetsblad kommer det til å ligge informasjon om hvordan man kan logge inn for å ta del av den. Kan ikke regne med økninger i bevilgninger, men heller ingen nedskjæringer. Sammenslåing av menighetsrådene? Bare to eller alle? Uansett hva som blir bestemt har vi støtte fra biskopen, men viktig at det blir en løsning som fungerer for alle. Et stort arbeid gjort i forkant av Tore med planlegging av besøk i kirker og på ulike arbeidsplasser.

**Sak 46/22 Misjonsprosjekt**

Rolv orienterer: mange menigheter har et eller annet spesifikt prosjekt som man jobber for. Samarbeid mellom kirken og misjon for å få det mer inn på kartet. 7 ulike aktuelle misjoner har gått sammen og dannet et misjonsråd. Man kan som menighet bestemme seg for et prosjekt som man ber for og samler inn penger til. Enten alle menigheter i kommunen sammen, eller hver enkelt menighet. Kan for eksempel bruke offeret fra en spesiell gudstjeneste pr. år. Mange ulike prosjekter man kan velge på. Rolv kopierer opp informasjon/navnene på de ulike misjonsselskapene og så kan vi lese oss opp på det til neste møte. Da tar vi standpunkt.

**Sak 47/22 Kirkelig organisering**

Orientering: Gått inn for en modell: Fortsetter med den modellen som ligner mest på nåværende – at det er ulike arbeidsgivere. Prestene er ansatt sentralt av Den Norske Kirke, mens øvrig personell er ansatt i sognet. Todelt ledelse, administrativ og kirkefaglig – delegeres nedover. Menighetsrådene skal styrkes – i større grad være inne i alle tilsettinger. Fortsatt en del usikkerhet som må klargjøres. Større tydelighet om hvilke ansvarsområder de ulike gruppene har – samme regler. Felles ordninger og datasystem som snakker med hverandre. Skrittvis utvikling, og målet er at det skal være klart i 2026. Ligger mer informasjon på den Norske kirkes hjemmeside under aktuelt.

**Sak 48/22 Organisering menighetsråd/menighetsrådsvalget 2023**

Neste år er det valg på nytt menighetsråd, valgkomité må på plass.

Organisering av MR – fortsette som nå, slå oss sammen med Glomfjord eller slå sammen alle tre menighetsrådene? Den mest fornuftige løsningen vil vel være å slå sammen de to rådene i nordbygda – rent geografisk? Kan kanskje bli vanskelig å få folk til å reise langt og stille opp i andre kirker? Vi bestemmer ikke noe i dag.

Hvem er valgkomité? – menighetsrådet utser valgkomité, representert fortrinnsvis med en person fra Enga, en fra Halsa og en fra Åg. Det bør være minst 12-13 personer på valglista. Enighet om at de som skal være i valgkomiteen må ha informasjon om hva det vil si å være i Menighetsrådet. Vi avventer med å kontakte folk til etter reportasjen om menighetsrådsarbeidet som skal være i Kulingen. Bør være på plass før jul. Vi tenker på forslag og tar med til neste møte, som er torsdag den 24.november 2022, klokka 17.30.

**Sak 49/22 Eventuelt**

1. Gudstjeneste på Ågskardet? – Rolv har fått spørsmål, og tenker at det bør vi få til. Vi må bare se til at det ikke kolliderer med Frikirkens gudstjenester. Rolv tar det videre.
2. Rolv tar med et forslag på plan over gudstjenester for neste år til neste MR-møte.
3. Willy tar opp med kirkevergen at vi ønsker å ta bort bjørketrærne. Det ligger et vedtak hvor det står at trærne skal bort. Kan man få inn noen som kan gi forslag på hva vi kan plante i stedet? En hekk? Et gjerde? Tar det som egen sak på neste møte.

Willy Kildal Inger-Marie Tärneberg

Leder Sekretær